Document ID: /roh_data/filtered/Billingualer_Corpus_interleaved-de-rm.jsonl.gz/41

This is a text translated from German to Rumantsch Grischun.
Ein Jahr Spritzenabgabe in der Anstalt Realta - Erste Erfahrungen

Im Februar 1997 konnte Regierungsrat Peter Aliesch, Vorsteher des Justiz-, Polizei- und Sanitätsdepartementes, den Startschuss zur Einführung der Spritzenabgabe in der Anstalt Realta geben. Damit wurde ein für den Strafvollzug in der Schweiz in jeder Hinsicht mustergültiger Schritt zur Gesundheitsförderung vollzogen. Nach einem Jahr Spritzenabgabe kann festgestellt werden, dass Personal und Insassen der Strafanstalt mit dieser Präventionsmassnahme umzugehen wissen. Es waren keine Störungen zu beklagen, welche die Sicherheit von Personal und Insassen betroffen hätten.

Bei einem Insassenbestand von 110 Männern haben durchschnittlich deren 30 bis 40 eine Suchtentwicklung auf Heroin. Davon sind 15 bis 25 Insassen im Methadonprogramm. Vor diesem Hintergrund und im Wissen, dass der Ausstieg aus jeglichem Suchtverhalten Jahre dauern kann, erhält die Präventionsarbeit auch im Strafvollzug einen sehr hohen Stellenwert. Dieser muss identisch mit den Präventionsmassnahmen ausserhalb des Strafvollzugs sein, damit die mit der Sucht einhergehenden Gesundheits- und Infektionsrisiken nicht lebensbestimmend werden.

Zwischen Februar und Dezember 1997 wurden in der Strafanstalt Realta insgesamt 925 Spritzen über den Tauschautomaten bezogen. Mit der Spritzenabgabe und den seit 1995 laufenden Präventionsmassnahmen wird eine Stabilisierung und Verbesserung des Gesundheitszustandes der drogenabhängigen Insassen angestrebt. Ob dies Ziel erreicht wird, untersucht das Bundesamt für Gesundheit seit September 1997 für den Zeitraum eines ganzen Jahres.

Aktive HIV- und Hepatitis-Prävention ist eine Seite, die Förderungsmassnahmen für ein Leben ohne Heroin die andere. Auch dazu hat man in der Anstalt Realta parallel zur Spritzenabgabe einen Schritt in die richtige Richtung gemacht. 631 Urinproben, die so angelegt sind, dass konsumfreie Phasen gestützt und überprüft werden können, haben ein Ziel: Leben ohne Heroin in kleinen Schritten. Diese Massnahmen sind verbunden mit Sozialberatung, ambulanten Therapien, Ausgestaltung eines normalen Arbeitsalltages und der Möglichkeiten einer aktiven Freizeitbeschäftigung.

Die Anstalt Realta hat diese Massnahmen ohne zusätzliche Stellenprozente in Zusammenarbeit mit der Aids-Hilfe Graubünden und dem Anstaltsarzt Walter Huber, Cazis, umgesetzt. Damit hat die Anstalt einen wichtigen Schritt für eine differenzierte Weiterentwicklung der Gesundheitsförderung im Strafvollzug vollzogen und zudem gezeigt, dass kostengünstige Lösungen in einer Zeit der Mittelverknappung möglich sind.

Verschiedene Strafanstalten und Fachstellen in der Schweiz verfolgen das Modell Realta mit Interesse. Im Dezember 1997 konnte das Programm "Realta" in Bonn (Deutschland) an einem europäischen Kongress über Prävention im Strafvollzug vorgestellt werden. Bereits im Sommer 1998 wird in verschiedenen Strafanstalten des Kantons Bern die Spritzenabgabe eingeführt. Die rechtliche Grundlage dazu bildet ein Gutachten von Prof. Heinrich Koller, Direktor des Bundesamtes für Justiz.

Gremium: Justiz-, Polizei- und Sanitätsdepartement

Quelle: dt Strafanstalt Realta, Cazis

Data: 31-03-1998

Durant in onn distribuziun da squittas en il stabiliment Realta -Emprimas experientschas

Il favrer 1997 ha cusseglier guvernativ Peter Aliesch, schef dal departament da giustia, polizia e sanitad, pudì dar l'entschatta a la distribuziun da squittas en il stabiliment Realta. Cun questa distribuziun han ins fatg en tuts grads in pass exemplar per promover la sanadad en l'execuziun dal chasti en Svizra. Suenter in onn da distribuziun da squittas pon ins constatar che tant il persunal sco ils praschuniers san ir enturn cun questa mesira da prevenziun. Ins n'ha betg pudì cumplanscher disturbis ch'avessan pertutgà la segirezza dal persunal e dals praschuniers.

Da l'effectiv da praschuniers da 110 umens èn var 30 fin 40 da quels toxicomans da heroin. 15 fin 25 da quests praschuniers toxicomans vegnan tractads en il program da metadon. En vista a quests fatgs e savend ch'i po durar onns per vegnir liber da la toxicomania, obtegna la lavur preventiva ina fitg gronda muntada er durant l'execuziun dal chasti. Las mesiras preventivas durant l'execuziun dal chasti ston esser identicas cun quellas d'ordaifer, per che las ristgas da sanadad e d'infecziun ch'accumpagnan la toxicomania na determineschian betg la vita.

Tranter il favrer ed il december 1997 èn vegnidas distribuidas en il stabiliment Realta totalmain 925 squittas tras l'automat. Cun la distribuziun da squittas e cun las mesiras preventivas ch'èn en vigur dapi1995 vul ins cuntanscher ina stabilisaziun ed in meglierament dal stadi da sanadad dals praschuniers toxicomans. Schebain questa finamira vegn cuntanschida, examinescha l'uffizi federal da la sanadad dapi il settember 1997 per la perioda d'in entir onn.

La prevenziun activa da HIV e da hepatitis è ina chaussa, las mesiras da promoziun per ina vita senza heroin l'autra. Er per quest intent han ins fatg in pass en la dretga direcziun en il stabiliment Realta, parallelamain a la distribuziun da squittas. 631 emprovas d'urin che vegnan fatgas uschia, che las fasas senza consum pon vegnir sustegnidas e survegliadas, han l'intent da cuntanscher en pitschens pass ina vita senza heroin. Questas mesiras èn cumbinadas cun ina cussegliaziun sociala, cun terapias ambulantas, cun la furmaziun d'in di da lavur normal e cun las pussaivladads d'ina occupaziun activa en il temp liber.

Il stabiliment Realta ha realisà questas mesiras senza ulteriurs pertschients da plazzas en collavuraziun cun l'Agid grischun cunter AIDS e cun il medi dal stabiliment dr. med. Huber, Cazas. Cun quai ha il stabiliment fatg in pass impurtant per in ulteriur svilup diferenzià da la promoziun da la sanadad durant l'execuziun dal chasti ed el ha mussà plinavant che soluziuns favuraivlas èn pussaivlas er en in temp da stgarsezza finanziala.

Differents stabiliments e posts spezialisads en Svizra persequiteschan cun interess il model da Realta. Il december 1997 ha il program "Realta" pudì vegnir preschentà a Bonn (Germania) a chaschun d'in congress europeic davart la prevenziun durant l'execuziun dal chasti. Gia la stad 1998 vegn introducida la distribuziun da squittas en differents stabiliments dal chantun Berna. La basa legala per quest intent è ina expertisa da prof. Heinrich Koller, directur da l'uffizi federal da giustia.

gremi: Departament da giustizia, polizia e sanitad

Funtauna: rg stabiliment Realta

Data: 31.03.1998